9. 9. 92 ; De Europæiske Fællesskabers Tidende Nr. L 263/15 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 14. april 1992 om delstaten Berlins støtte til Daimler-Benz AG, Tyskland (C 3/91 ex NN 5/91) (Kun den tyske udgave er autentisk) (92/465/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første punktum, ' efter i overensstemmelse med nævnte artikel at have givet de interesserede parter en frist til at fremsætte deres bemærkninger (?), og ud fra følgende betragtninger : I begyndelsen af juli 1990 blev det kendt, at Daimler- Benz AG (DB) havde til hensigt at købe en stor grund af Berlins bystyre i nærheden af den tidligere Potsdamer Platz, hvor en del af Berlin-Muren har ligget indtil for nylig. Prisen var 929 mio. DM. Den 13. juli 1990 modtog Kommissionen en klage over, at grunden var solgt for billigt til Daimler-Benz. Denne opfattelse blev endvidere bekræftet af pressen, der hævdede, at markedsværdien var 400 % højere end den pris, Berlins bystyre havde forlangt (svarende til en støtte på ca. 400 mio. DM). Klagen af 13. juli 1990 blev senere trukket tilbage. () EFT nr. C 128 af 18. 5. 1991, s. 5. Foranlediget af skrivelser af 26. juli og 9. oktober 1990 fra Kommissionen afgav de tyske myndigheder detaljerede oplysninger om handelen i skrivelser af 25. juli, 5. september, 20. september og 28. november 1990 med : — kopi af vurderingsrapport fra »Senatsverwaltung fiir Bau- und Wohnungswesen« (SBW — bystyrets bygge- og boligforvaltning) af 28. maj 1990 — kopi af salgskontrakten — kopi af uddrag af tyske love og bestemmelser om offentlige myndigheders ejendomshandel — kopier af de relevante landekort fra »Gutachteraus- schuf fir Grundstiickswerte in Berlin« (GGB — ekspertudvalg for ejendomsvurdering i Berlin) med ejendomsvurderinger for den pågældende del af Berlin pr. 31. december 1988 ; — redegørelse for praksis inden for ejendomsvurdering — oplysninger om andre ejendomshandler i samme område — to vurderinger fortaget i 1990 for tilsvarende handler i samme område — baggrundsoplysninger om huslejeudviklingen i Berlin. I henhold til købskontrakten af 16. juli 1990 sælger delstaten Berlin arealet på 61 710 m? til 92 873 550 DM til DB fri for byrder. Prisen er baseret på en udnyttelses- grad på 4,0, men købsprisen stiger eller falder med 25 DM/m', hver gang udnyttelsesgraden, som i nedadgående retning er begrænset til 3,5, øges eller reduceres med 0,1. Byggeriet skal finde sted på grundlag af en byplanmæssig idékonkurrence om udformningen af det tilstræbte brut-